El departament de Turisme instal·la una oficina informativa al Pirata Beach Fest
15 juliol 2022

## El departament de Turisme instal·la una oficina informativa al Pirata Beach Fest15 juliol 2022Última actualització: 15 juliol 2022

![](../gestion/img/2cf20884196a83ad4c8a695bbbbb654a15f79d8a654b57613ec62d992c1dd790.jpg)  
  

El Departament de Turisme de Gandia ha instal·lat una oficina de Turisme temporal a la zona d'acampada del Pirata Beach Fest del 14 al 17 de juliol per a informar els assistents i promoure els llocs d'interés i les diferents activitats que ofereix el destí.

A banda d'informació turística de la ciutat, donarà a conéixer als 65.000 assistents previstos les activitats alternatives, com visites guiades al centre històric, la Cova del Parpalló o el Grau de Gandia. El Departament de Turisme ha programat també activitats culturals especials per als presents, ampliant així l'extensa oferta cultural d'oci vigent.

**Vicent Mascarell**, regidor de Turisme, ha explicat que aquesta mesura resulta _"una aposta important per promoure totes aquelles activitats relacionades amb l'oferta cultural, lúdica i patrimonial de Gandia. Aprofitarem l'ocasió única i extraordinària de tindre prop de 7.000 persones acampades durant diversos dies amb motiu del Pirata Rock"_.